MK sēdes protokollēmuma projekts 24-TA-1964
Izdrukāts 29.07.2026. 22.01 - 1.0 Redakcija
Ministru kabineta sēdes protokollēmums

Rīkojuma projekts "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Atbalstīt Iekšlietu ministrijas priekšlikumu par līgumu slēgšanas tiesību piešķiršanu atbilstoši atklāta konkursa “Katastrofu pārvaldības centru jaunbūvju būvniecība Preiļos, Aizkrauklē, Siguldā, Ludzā” (identifikācijas numurs IeM NVA 2023/119) rezultātam, nodrošinot katastrofu pārvaldības centru būvniecību Preiļos un  Siguldā, un atļaut Iekšlietu ministrijai (Nodrošinājuma valsts aģentūrai) uzņemties ilgtermiņa saistības 2024. – 2026. gadam 19 317 698 euro apmērā.
· 4. Lai nodrošinātu Iekšlietu ministrijai papildu finansējumu katastrofu pārvaldības centru būvniecībai Preiļos un Siguldā 2025. gadam, atbalstīt Iekšlietu ministrijas priekšlikumu par izdevumu precizēšanu un:
· 4.1. palielināt finansējumu Iekšlietu ministrijas budžeta apakšprogrammā 40.02.00 "Nekustamais īpašums un centralizētais iepirkums" 2025. gadam par 19 276 860 euro;
· 4.2. samazināt budžeta resora "74. Gadskārtējā valsts budžeta izpildes procesā pārdalāmais finansējums" programmā 18.00.00 "Finansējums valsts drošības stiprināšanas pasākumiem" ar valsts drošību saistītajiem prioritārajiem pasākumiem plānoto finansējumu 2025. gadam par 19 276 860 euro.
· 5. Iekšlietu ministrijai normatīvajos aktos noteiktā kārtībā sagatavot un iesniegt priekšlikumus likumprojekta "Par valsts budžetu 2025. gadam un budžeta ietvaru 2025., 2026. un 2027. gadam" izskatīšanai Saeimā otrajā lasījumā atbilstoši šā protokollēmuma 4. punktā noteiktajam.
· 6. Pieņemt zināšanai, ka izdevumi, kas saistīti ar katastrofu pārvaldības centru būvniecību, 2024.-2025. gadā ir uzskatāmi par vienreizējo pasākumu likuma "Par valsts budžetu 2024. gadam un budžeta ietvaru 2024., 2025. un 2026. gadam" 5. panta 3. punkta izpratnē.

